ညီမျှခြင်းပုစ္ဆာတစ်ချို့
ဖြေရှင်းကြည့်ရအောင်
1/3 နဲ့ a နဲ့ ပေါင်းတဲ့အခါ
5/3 ရမယ်ဆိုရင်
ဒီညီမျှခြင်းမှန်ကန်စေမယ့် a ကဘာဖြစ်မလဲ
1/3 + a လို့ပေးထားရင် အဖြေက 5/3 နဲ့ညီမျှဖို့
a ရဲ့တန်ဖိုးက ဘယ်လောက်ဖြစ်ရမလဲ
ဒီပုစ္ဆာကိုဖြေရှင်းဖို့ နည်းလမ်းအများကြီးရှိတယ်
ပြီးတော့ ကောင်းတဲ့အချက်က
ဘယ်နည်းလမ်းက အမှန်ပါရယ်လို့ မရှိဘူး
ဒါပေမယ့် အရိုးရှင်းဆုံးဖြစ်မယ်ထင်တဲ့
နည်းလမ်းကိုတွေးကြည့်မယ်
ကျွန်တော် မဖြေရှင်းပြရသေးခင် videoကို ရပ်ထားပြီး
အရင်ဆုံး သင်ကိုယ်တိုင်ဖြေရှင်းကြည့်ပါ
a ကို ညီမျှခြင်းရဲ့ တစ်ဘက်ခြမ်းမှာ
သီးသန့်ထားလို့ရမရ စမ်းကြည့်မယ်
ဘယ်ဘက်ခြမ်းမှာရှိနေပြီးသားမို့လို့
ဒီအတိုင်းဆက်ထားပြီး
1/3ကို တစ်နည်းနည်းနဲ့ဖယ်ထုတ်မယ်
အလွယ်ဆုံးကတော့
1/3ကို ညီမျှခြင်းရဲ့ဘယ်ဘက်ခြမ်းကနေ
ဖယ်ထုတ်လိုက်ခြင်းပါ
ဒါပေမယ့် ညီမျှခြင်းရဲ့ဘယ်ဘက်ခြမ်းကနေ
ဒီအတိုင်းဖယ်ထုတ်လိုက်လို့ မရဘူး
1/3 + a = 5/3 ဆိုရင်
အကယ်၍ ဘယ်ဘက်ခြမ်းကနေ 1/3ကို နှုတ်လိုက်တဲ့အခါ
ညီမျှခြင်းပျက်စီးသွားလိမ့်မယ်
ဒီဘက်ခြမ်းက 1/3 လျော့သွားပေမယ့်
ဒီဘက်ခြမ်းက မပြောင်းလဲဘူး
ဒီလိုဆိုရင်ဘယ်ဘက်ခြမ်းက
5/3 ထက်နည်းသွားမယ်
ဒီတော့ ညီမျှခြင်းဆက်တည်မြဲဖို့
ဘယ်ဘက်ခြမ်းကို ဘာပဲပြင်ပြင် ညာဘက်ခြမ်းကိုပါ လိုက်ပြင်ပေးရမယ်
အဲဒါကြောင့် 1/3ကိုနှစ်ဘက်စလုံးကနေ နှုတ်မယ်
ဒါဆို ဘယ်ဘက်ခြမ်းမှာ
1/3 - 1/3 ဖြစ်မယ်
အဓိက ရည်ရွယ်ချက်က
1/3 ကိုဖယ်ထုတ်ဖို့ပဲ
a = 5/3 - 1/3 ဆိုပြီးရလာပြီ
5/3 - 1/3 ဒါဆိုဘာနဲ့ညီမျှမလဲ
ဆက်ပြီးတော့ 5/3 ထဲက
1/3ကိုနှုတ်ပါမယ်
ဒီအခါမှာ 4/3 ကျန်နေမယ်
ဒါကြောင့် a = 4/3 ဖြစ်တယ်
မှန်မမှန် စမ်းစစ်ကြည့်လို့ရတယ်
1/3 + 4/3 က သေချာပေါက် 5/3 နဲ့ ညီမျှတယ်
နောက်တစ်ပုဒ်ထပ်ဖြေရှင်းကြည့်ရအောင်
ဆိုပါစို့ K - 8 က
11.8 နဲ့ညီမျှတယ်
ထပ်ပြီး K တန်ဖိုး ရှာပေးရမယ်
ညီမျှခြင်းဘယ်ဘက်ခြမ်းမှာ K ပဲထားမယ်
ဒီ -8ကို ဒီအတိုင်း မဖယ်ထုတ်ချင်ဘူး
ဒါဆိုရင် ဒီ - 8 ကိုဖယ်ထုတ်ဖို့ ဘယ်ဘက်ခြမ်းမှာ
8ပေါင်းထည့်မယ်
ဒီတော့ ဘယ်ဘက်မှာ လုပ်သလို
ညာဘက်မှာလည်းသေချာပေါက် 8ပေါင်းရမှာပေါ့
နှစ်ဘက်လုံးကို 8 ပေါင်းလိုက်မယ်
ဘယ်ဘက်ခြမ်းက -8 မှာ
8 ပေါင်းလိုက်တဲ့အခါ
ကျေသွားမယ်
K ပဲကျန်ခဲ့မယ်
ညာဘက်မှာတော့ 11.8 + 8
11 + 8 က 19 ဆိုတော့ 19.8 ဖြစ်မယ်
ဖြေရှင်းလို့ပြီးပြီ တစ်ခါထပ်ပြီး ညီမျှခြင်းတွေကို
အဖြေမှန်မမှန် ပြန်စစ်လို့ရတယ်
19.8 - 8 က 11.8 ဖြစ်တယ်
နောက်တစ်ပုဒ်ထပ်သွားကြမယ် ပျော်စရာကောင်းပါတယ်
ကဲ ဆိုပါစို့
5/13 = t - 6/13
စိတ်ဝင်စားစရာပဲ ဒီတစ်ခါ ကိန်းရှင်က
ညာဘက်မှာရှိနေပေမယ့်
ဒီအတိုင်းပဲထားမယ်
ညာဘက်မှာရှိသမျှအားလုံးကို ဖယ်ခြင်းအားဖြင့်
t တန်ဖိုးရှာလို့ရမရ ကြည့်ကြမယ်
အရှေ့မှာလုပ်ခဲ့တဲ့အတိုင်းပဲ -6/13 ကိုဖယ်ချင်ရင်
အဲဒါကို ပေါင်းထည့်လိုက်ရုံပေါ့
6/13ကို ပေါင်းထည့်မယ်
ညာဘက်ခြမ်းကိုပဲပြင်လို့မရဘူး
ဘာလို့ဆို နှစ်ဘက်က ညီမှာမဟုတ်တော့ဘူး
ဒါဆို ညီမျှခြင်းမပျက်ဆီးအောင် ဘယ်ဘက်ခြမ်းကို ထပ်တူပြင်ရမယ်
ဘာဆက်ဖြစ်သွားမလဲ
ဘယ်ဘက်မှာ
နေရာပိုကျယ်သွားအောင် ဆွဲလိုက်မယ်
5/13 + 6/13 ရှိတယ်
+ 6/13 =
-6/13 ကို 6/13 ပေါင်းမယ်
0 ရလာမယ်
6/13 - 6/13 = 0 ဖြစ်လို့ t ပဲကျန်မယ်
ဒါဆို t က ဒါနဲ့ညီမျှသွားတယ်
5/13 ကို 6/13 ပေါင်းရင်
11/13 ရမယ်
ဒီတော့ 11/13 = t ဆိုပြီးရလာပြီ
တနည်းအားဖြင့်
t = 11/13 လို့လည်းရေးလို့ရတယ်